jkorsvik/nowiki_second_scrape_merged huggingface dataset:
Chesapeake Energy Arena

Cheseapeake Energy Arena (tidligere Ford Center og  Oklahoma City Arena) er en flerbrukshall lokalisert i Oklahoma City i Oklahoma i USA.
Byggingen av arenaen startet i 1999, og sto ferdig i juni 2002. I dag er Chesapeake Energy Arena mest kjent som hjemmebanen til basketballaget Oklahoma City Thunder. Tidligere var den midlertidig hjemmebane for Oklahoma City Hornets, som måtte flyttes fra New Orleans på grunn av skadene Orkanen Katrina førte med seg i 2005.


== Eksterne lenker ==
(en) Offisielt nettsted 
(en) Chesapeake Energy Arena – kategori av bilder, video eller lyd på Commons
Dyrdalen

Dyrdalen er det største dalføret på Edgeøya på Svalbard. Dalen strekker seg om lag 20 kilometer i nordlig retning fra bunnen av Tjuvfjorden til Storskavlen. I vest ligger Digerfonna og Dyrheiane og i øst Edgeøyjøkulen.
Navnet «dyr» henviser her til reinsdyr.


== Referanser ==
Høsøien stoppested

Høsøien stoppested er en stasjon på Rørosbanen i Røros kommune i Trøndelag. Den ble åpnet 1922 som holdeplass, og rundt 1931 ble den oppgradert til stoppested. Fra 1954 var stoppestedet ubetjent, og i 1966 ble det nedgradert til holdeplass igjen. Holdeplassen mistet persontrafikken i 1999.
Det har stått to bygninger ved Høsøien, begge revet. Den første ble oppført i 1922 og den andre i 1948. Sistnevnte ble tatt ned i 2002 og er restaurert og gjenoppført litt lenger øst langs veien som krysser banen ved den nedlagte holdeplassen.


== Referanser ==


== Litteratur ==
Thor Bjerke og Finn Holom (2004). Banedata 2004. Hamar / Oslo: Norsk Jernbaneklubb / Norsk Jernbanemuseum. s. 106–107. ISBN 82-90286-28-7. 
Thor Bjerke og Roar Stenersen (2002). Rørosbaneboka. s. 247. ISBN 82-90286-24-4. 
Aasmund Dahl, red. (1988). Bygningsregistrering: Rørosbanen, Trondheim distrikt. NSB Arkitektkontoret. s. 37. 


== Eksterne lenker ==
(no) Høsøien stoppested i Norsk Jernbaneklubbs stasjonsdatabase
(no) Norsk Jernbaneklubbs stasjonsdatabase: Rørosbanen (Thm.)
Kaffiøyra

Kaffiøyra er en strandflate på østsida av Forlandsundet i Oscar II Land på Spitsbergen, Svalbard. Den ligger mellom Dahlbrebukta i sør og Aavatsmarkbreen i nord, og er 13 kilometer lang og opptil 4 km bred. Den krysses av en rekke bekker og elver fra de mange breene som kommer ned fra fjellene i øst.
Kaffiøyra fikk navnet av Gunnar Isachsen i 1909, da ekspedisjonen hans gikk på land der og laget kaffe under en båttur.


== Referanser ==
Dahlbreen

Dahlbreen er en isbre i Oscar II Land på Spitsbergen, Svalbard. Den er en utløper fra Løvenskioldfonna og strekker seg mot sørvest til den ender i Dahlbrebukta ved Forlandsundet. Flere mindre breer løper sammen med Dahlbreen, hvorav de største er Bærumbreen, Ujamnbreen og Fjelgbreen. Breen er rundt 15 kilometer lang og opptil 4 km bred.
Breen er oppkalt etter Thor Dahl (1862–1920), en forretningsmann og hvalbåtreder fra Sandefjord.


== Referanser ==
Telneset stasjon

Telneset stasjon er en stasjon på Rørosbanen ved Telneset i Tynset kommune i Innlandet. Den ble åpnet 1878 som Telnæs holdeplass, 1891 ble den oppgradert til stoppested med navn Telneset. 1936 ble den oppgradert til stasjon, som ble ubetjent 1958. 1974 ble den nedgradert til holdeplass med lastespor, fra 1985 bare som holdeplass. Persontrafikken ble nedlagt 2002.
Stasjonsbygningen som stod her, var tegnet av Peter Andreas Blix. Den ble revet i 1972.


== Referanser ==


== Litteratur ==
Thor Bjerke og Finn Holom (2004). Banedata 2004. Hamar / Oslo: Norsk Jernbaneklubb / Norsk Jernbanemuseum. s. 104–105. ISBN 82-90286-28-7. 
Thor Bjerke og Roar Stenersen (2002). Rørosbaneboka. s. 244. ISBN 82-90286-24-4. 
Aasmund Dahl, red. (1988). Bygningsregistrering: Rørosbanen, Trondheim distrikt. NSB Arkitektkontoret. s. 19. 


== Eksterne lenker ==
(no) Telneset stasjon i Norsk Jernbaneklubbs stasjonsdatabase
(no) Norsk Jernbaneklubbs stasjonsdatabase: Rørosbanen (Thm.)
Vuelta a La Rioja

Vuelta Ciclista a La Rioja er et spansk etapperitt i landeveissykling som arrangeres hvert år i mars eller april. Rittet har blitt arrangert siden 1957. Rittet er av UCI klassifisert med 2.1 og er en del av UCI Europe Tour. 


== Vinnere ==


== Eksterne lenker ==
Offisielt nettsted 
(en) Vuelta a La Rioja – kategori av bilder, video eller lyd på Commons
Nikolaus Kopernikus-universitetets polarstasjon

Nikolaus Kopernikus-universitetets polarstasjon (polsk: Stacja Polarna Uniwersytetu Mikołaja Kopernika na Spitsbergenie) er en polsk forskningsstasjon på nordvest-Spitsbergen på Svalbard. Den ligger lengst nord på Kaffiøyra, like ved Aavatsmarkbreen, og har vært i drift siden 1975. Den ble opprettet av Nikolaus Kopernikus-universitetet i Toruń, som er oppkalt etter astronomen Nikolaus Kopernikus.
Stasjonen har blitt brukt av 13 ekspedisjoner og 70 personer. I løpet av dens 30-årige eksistens har stasjonen blitt besøkt av rundt 300 mennesker. Polarstasjonen er den nordligste polske vitenskapelige institusjon.


== Eksterne lenker ==
Nettstedet til stasjonen
Koloritt

For Koloritt forlag, se Kolofon forlagKoloritt (dannet av det latinske ordet for «farge») er fargeholdninga i et maleri, det vil si fargene i bildet og samspillet mellom dem. Sammen med formgivning og komposisjon bestemmer koloritten karakteren til maleriet.Etter fargenes art og inntrykket de gir, snakker en om mørk eller lys, kald eller varm, livlig eller dempet koloritt. Kolorisme betegner en retning innen malerkunsten som legger hovedvekt på fargene. På tilsvarende måte er en kolorist en bildekunstner som legger hovedvekt på eller særlig behersker fargevirkninga. Innen musikk var koloristene en gruppe tyske orgelkomponister fra 1500-tallet som «fargela» musikken. Kolorering er å farge noe, for eksempel manuell fargelegging av masseproduserte eller trykte bilder, som da gjerne kalles «håndkolorerte».


== Referanser ==
Rivalensundet

Rivalensundet er et kort og bredt sund på Svalbard som avgrenses av Kennedyneset og Kapp Altmann på Kongsøya og Arnesenodden og Kapp Weissenfels på Svenskøya. På nordsiden ligger Erik Eriksenstretet og på sørsiden Barentshavet. 
Sundet ble oppdaget i 1853 av Erik Eriksen og har navn etter Hemming Andreassens skip «Rivalen» som seilte, som det første, gjennom i 1889.


== Referanser ==
Øksna stasjon

Øksna stasjon lå langs Rørosbanen i Elverum kommune i Innlandet. Den ble åpnet 1871 som Øxna stasjon og var betjent til 1966 da ble den nedgradert til holdeplass. Dagens skrivemåte ble brukt fra 1894. Regulær persontrafikk ble nedlagt 1985, stasjonen ble imidlertid betjent i skoletiden frem til 1997.


== Litteratur ==
Bjerke, Thor og Holom, Finn (2004). Banedata 2004. Hamar / Oslo: Norsk Jernbaneklubb / Norsk Jernbanemuseum. s. 102–103. ISBN 82-90286-28-7. CS1-vedlikehold: Flere navn: forfatterliste (link)
Bjerke, Thor og Stenersen, Roar (2002). Rørosbaneboka. s. 220–221. ISBN 82-90286-24-4. CS1-vedlikehold: Flere navn: forfatterliste (link)


== Eksterne lenker ==
(no) Øksna stasjon i Norsk Jernbaneklubbs stasjonsdatabase
(no) Norsk Jernbaneklubbs stasjonsdatabase: Rørosbanen (Hmr.)
Lydiannasundet

Lydiannasundet er et kort og bredt sund på Svalbard som avgrenses av innløpet til Svenskebukta og Bremodden på Kongsøya og Lerneset på Abeløya og Berrøya. På nordsiden ligger Erik Eriksenstretet og på sørsiden Barentshavet.
Sundet har navn etter Nils Johnsens slupp «Lydianna» som utforsket Kong Karls Land i 1872.


== Referanser ==
Jon Fløistad

Jon Fløistad (født 19. april 1938) er en norsk bonde, gartner og politiker (Sp). Han var fylkesordfører i Aust-Agder fra 1995-1999 og fylkesvaraordfører i perioden før det. Før det var han aktiv i kommunepolitikken i forhenværende Øyestad kommune i Arendal. 
Fløistad har utdannelse som hagebrukskandidat fra NLH og var gårdbruker inntil gården i 2010 ble overdratt til neste generasjon. Han har vært fylkesgartner, lektor på Dømmesmoen gartnerskole, konsulent i Gartnerhallen, distriktssjef i Felleskjøpet og foreleser i bærekraftig landbruk for 1. års kandidater ved landbrukshøgskolen utplassert ved Høgskolen i Agder. Den siste delen av sitt yrkesaktive liv var han politiker på heltid. Han har hatt et forholdsvis stort engasjement i arbeidet mot sur nedbør og for å få tilbake laksen til Nidelva, hvor han var grunneier på Lerestvedt utenfor Arendal.  
I 2011 utgav han boka Nidelva og laksen. Den kom ut på Bokbyen forlag i 2011. 


== Heder ==
2000: Kongens fortjenstmedalje i gull for sitt samfunnsnyttige arbeid


== Kilder ==
Portrettintervju i ph-status nr. 2, 2011
Olfert Fischer

Olfert Fischer er navnet til flere personer:

Olfert Fischer (1700–1761) (Olfert Fas/Fasvier Fischer), dansk sjøoffiser, far til den berømte danske sjøoffiseren Johan Olfert Fischer.
Olfert Fischer (1747–1829) (Johan Olfert Fischer), dansk sjøoffiser og admiral, mest kjent for å ha kommando over de dansk-norske sjøstridskreftene under angrepet på Københavns red den 2. april 1801.
Grundset stasjon

Grundset stasjon ligger langs Rørosbanen i Elverum kommune i Innlandet. Den ble åpnet 1862 som endestasjon da Hamar-Grundsetbanen sto ferdig. Frem til 1866 ble navnet skrevet Grundseth. Da banen ble forlenget til Åmot 1871 ble den nedgradert til stoppested, dette var betjent til 1953 da den fikk status som holdeplass. Regulær persontrafikk ble nedlagt 1985, stasjonen ble imidlertid betjent i skoletiden frem til 1997.


== Litteratur ==
Thor Bjerke og Finn Holom (2004). Banedata 2004. Hamar / Oslo: Norsk Jernbaneklubb / Norsk Jernbanemuseum. s. 102–103. ISBN 82-90286-28-7. 
Thor Bjerke og Roar Stenersen (2002). Rørosbaneboka. s. 218–219. ISBN 82-90286-24-4. 
Aasmund Dahl, red. (1988). Bygningsregistrering: Rørosbanen, Hamar distrikt. NSB Arkitektkontoret. s. 107–112. 


== Eksterne lenker ==
(no) Grundset stasjon i Norsk Jernbaneklubbs stasjonsdatabase
(no) Norsk Jernbaneklubbs stasjonsdatabase: Rørosbanen (Hmr.)
Pavol Demitra

Pavol Demitra (født 29. november 1974, død 7. september 2011 i Tunoschna ved Jaroslavl, Russland) var en slovakisk profesjonell ishockeyspiller. Han spilte blant annet som senter i St. Louis Blues, Los Angeles Kings, Minnesota Wild,  Vancouver Canucks og i Lokomotiv Jaroslavl.
Pavol Demitra er født i Dubnica nad Váhom i Tsjekkoslovakia (nå Slovakia). Han ble rangert som nummer 227 av Ottawa Senators i NHL Entry Draft i 1993, noe som markerte starten på hans NHL-karriere. 
Han omkom i flyulykken i Jaroslavl 2011.


== Referanser ==


== Eksterne lenker ==
(en) Pavol Demitra – Olympics.com 
(en) Pavol Demitra – Olympedia 
(en) Pavol Demitra – Sports-Reference (OL-resultater – arkivert) 
(sk) Pavol Demitra – Slovakias olympiske komité 
(en) Pavol Demitra – National Hockey League (NHL) 
(en) Pavol Demitra – Eurohockey.com 
(en) Pavol Demitra – Hockeydb.com 
(en) Pavol Demitra – Hockey-Reference.com 
(en) Pavol Demitra – Legends of Hockey 
(en) Pavol Demitra – Eliteprospects.com
Richard Musgrave

Richard Abel Musgrave (født 14. desember 1910 i Königstein im Taunus, død 15. januar 2007 i Santa Cruz i California) var en tyskfødt amerikansk samfunnsøkonom. Hans mest kjente verk, The Theory of Public Finance fra 1959, har blitt regnet som et viktig bidrag til fagfeltet politisk økonomi.Han ble født i småbyen Königstein im Taunus i Hessen. Etter studier i filosofi og samfunnsøkonomi ved Ruprecht-Karls-Universität Heidelberg og Ludwig-Maximilians-Universität München tok han doktorgrad i samfunnsøkonomi ved Harvard University i 1937. Musgrave var deretter forsker ved Federal Reserve, foreleser ved flere amerikanske universiteter og rådgiver for de føderale myndighetene. Fra 1965 var han professor i politisk økonomi ved Harvard University, tilforordnet professor ved University of California, Santa Cruz samt redaktør i Quarterly Journal of Economics. Sammen med ektefellen skrev han også en lærebok i finanspolitikk som ble ledende i en årrekke.
Musgrave ble opptatt som medlem av American Academy of Arts and Sciences, æresmedlem av National Tax Association og American Economic Association samt ærespresident ved Institute of Public Finance. Han var også æresdoktor ved Allegheny College, Ruprecht-Karls-Universität Heidelberg, Università degli Studi di Milano, University of Michigan og Ludwig-Maximilians-Universität München.


== Referanser ==


== Litteratur ==
Buchanan, James M.; Musgrave, Richard (1999). Public Finance and Public Choice: Two Contrasting Visions of the State. MIT Press. CS1-vedlikehold: Flere navn: forfatterliste (link)
Musgrave, Richard (1959). The Theory of Public Finance: A Study in Public Economy. McGraw-Hill. 
Musgrave, Richard; Musgrave, Peggy B. (1973). Public Finance in Theory and Practice. McGraw-Hill. CS1-vedlikehold: Flere navn: forfatterliste (link)
Ed Sheeran

Edward Christopher «Ed» Sheeran (født 17. februar 1991 i Halifax i Storbritannia) er en sanger, skuespiller, plateprodusent og låtskriver.
Han ble født og oppvokst i Framlingham, Suffolk, og flyttet til London i 2008 for å satse på musikken. I 2011 ga Sheeran ut EP-en No. 5 Collaborations Project, som vekket oppmerksomhet hos både Elton John og Jamie Foxx. Etter dette ble han signert hos Asylum Records. Debutalbumet hans, + (uttales plus), som kom ut i 2011, inneholdt blant annet låtene «The A Team» og «Lego House». Platen fikk femdobbelt platina i Storbritannia. I 2012 vant han to BRIT Awards for Best British Male og Best British Breakthrough. «The A Team» vant Ivor Novello Award for Best Song Musically and Lyrically. Det andre studioalbumet hans, X (uttales multiply), ble sluppet 23. juni 2014. Det tredje albumet, ÷ (uttales divide), ble utgitt i mars 2017 og var årets bestselgende album på verdensbasis i 2017.I 2012 begynte Sheeran å bli kjent i USA. Han deltok også på Taylor Swifts studioalbum Red, og har skrevet sanger for guttegruppen One Direction, blant annet låten «Little Things». «The A Team» ble nominert til årets sang på Grammy Awards 2013, og han sang med Elton John under seremonien. I 2015 var han blant annet nominert til årets album for X.
Sheeran ble i 2017 utnevnt til medlem (MBE) av Order of the British Empire.


== Diskografi ==
+ (2011)
× (2014)
÷ (2017)
No. 6 Collaborations Project (2019)
= (2021)


== Referanser ==


== Eksterne lenker ==
(en) Offisielt nettsted 
(en) Ed Sheeran – kategori av bilder, video eller lyd på Commons 
(en) Ed Sheeran på Apple Music 
(en) Ed Sheeran på Discogs 
(en) Ed Sheeran på MusicBrainz 
(en) Ed Sheeran på SoundCloud 
(en) Ed Sheeran på Spotify 
(en) Ed Sheeran på Songkick 
(en) Ed Sheeran på Last.fm 
(en) Ed Sheeran på Genius — sangtekster 
(en) Ed Sheeran på AllMusic 
(en) Ed Sheeran på Internet Movie Database 
(da) Ed Sheeran på Scope 
(fr) Ed Sheeran på Allociné 
(en) Ed Sheeran på AllMovie 
(en) Ed Sheeran hos Rotten Tomatoes 
(en) Ed Sheeran hos The Movie Database
New York State Department of Corrections and Community Supervision

New York State Department of Corrections and Community Supervision (NYSDOCCS) er fengselsvesenet i New York og har omkring 56 000 innsatte i 60 anstalter, blant annet det kjente fengselet Sing Sing i Ossining. I tillegg har NYSDOCCS ansvar for 38 000 prøveløslatte fanger. Etaten har omkring 31 300 ansatte, herunder 23 000 uniformerte fengselsbetjenter. NYSDOCCS har sin historie tilbake til 1797 og forvalter idag USAs fjerde største fengelssystem. Hovedkontoret ligger i hovedstaden Albany.


== Eksterne lenker ==
(en) Offisielt nettsted
Fredric Brown

Fredric Brown (født 29. oktober 1906 i Cincinnati, Ohio, USA, død 11. mars 1972) var en amerikansk forfatter av science fiction og krim.Brown er særlig kjent for sine korte, poengterte noveller. Han ga også ut en rekke krimromaner og fem science fictionromaner. Hans klassiske science fictionroman What Mad Universe fra 1949 er en parodi på science fiction som kiosklitteratur. Den er oversatt til norsk med tittelen Mannen ingen kjente (Bladkompaniet 1956).


== Norske oversettelser ==


=== Romaner ===


==== Krim ====
Den spøkefulle morder (Forlagshuset 1953) - Murder can be Fun (1948)
Statuetten som skrek (Forlagshuset 1953)  - The screaming Mimi (1949)
En morder banker på (Bladkompaniet 1961) - Knock Three-One-Two (1959)
Ensomt å være morder (Gyldendal Norsk Forlag 1962) - His Name was Death (1954)


==== Science fiction ====
Mannen ingen kjente (Bladkompaniet 1956) - What Mad Universe (1949)
Parasitten (Fredhøis 1974) - The mind thing (1961)


=== Noveller ===
Svaret (Answer) i Bing & Bringsværd (red.): Jeg – en maskin (Gyldendal Norsk Forlag 1973)
Våpenet (The Weapon) i Bing & Bringsværd (red.): Og jorden skal beve (Gyldendal Norsk Forlag 1967)
En slutt (The End) i Bing & Bringsværd (red.): Østenfor sol (Bokklubben 1969)
Mannen fra fremtiden (Dark Interlude, skrevet sammen med Mack Reynolds) i Bing & Bringsværd (red.): Elektriske eventyr (Gyldendal Norsk Forlag 1962)


== Referanser ==


== Eksterne lenker ==
(en) Fredric Brown på Internet Movie Database 
(sv) Fredric Brown i Svensk Filmdatabas 
(fr) Fredric Brown på Allociné 
(en) Fredric Brown på AllMovie 
(en) Fredric Brown hos The Movie Database
Leif T. Eldring

Leif Thomas Eldring (født 18. april 1933 i Vardø, død 25. august 1994) var en norsk jurist, dommer og embetsmann.
Eldring fullførte juridicum i 1963 mens han jobbet deltid i Postverket. Han var sysselmann på Svalbard fra 1974 til 1977 og fra 1985 til 1991. I perioden mellom de to periodene som sysselmann var han departementsråd i Justisdepartementet. Med unntak av sin andre periode på Svalbard, var han departementsråd fra 1979 til 1993. Fra 1. januar 1994 frem til sin død i august 1994 var han dommer i Høyesterett.


== Referanser ==


== Eksterne lenker ==
(en) Leif T. Eldring på Internet Movie Database
Jan Grøndahl

Jan S. Grøndahl (født 12. juli 1934 i Oslo) var en norsk cand.jur., politimester og embetsmann.
Grøndahl var politimester i Sør-Varanger i perioden 1972 til 1977. Han var sysselmann på Svalbard fra 1978 til 1982. Deretter var han politimester på Hamar fra 1982 til 1998, med unntak av årene 1991-1993, da han var fungerende sjef for Politiets sikkerhetstjeneste.


== Referanser ==
Carl A. Wendt

Carl Alexander Wendt (født 13. januar 1923 i Mandal, død 14. november 2006) var en norsk jurist, politimester og embetsmann.
Wendt ble utdannet cand.jur. i 1948. I perioden 1967 til 1982 var han politimester i Sør-Varanger, Bodø og Stavanger. Han var sysselmann på Svalbard fra 1982 til 1985. Deretter var han politimester i Stavanger fra 1986 til 1988.Han døde 83 år gammel.


== Referanser ==
Tollef Landsverk

Tollef Landsverk (født 12. desember 1920, død 8. juni 1988) var en norsk dommer og embetsmann.
Tidlig i sin karriere var Landsverk politifullmektig og senere sorenskriver i Stavanger, Skien og Porsgrunn. Han var sysselmann på Svalbard i perioden 1963 til 1967. Fra 1981 var han lagdommer i Agder lagmannsrett. Han døde i juni 1988.


== Referanser ==


== Eksterne lenker ==
(en) Tollef Landsverk på Internet Movie Database
Igel

Igel er kommune i Landkreis Trier-Saarburg i den tyske delstaten Rheinland-Pfalz. Stedet er særlig kjent for Igelsøylen som i 1986 ble oppført på UNESCOs verdensarvliste som en del av Verdensarvsteder i Trier og Igel.


== Referanser ==


== Eksterne lenker ==
(de) Offisielt nettsted 
(en) Igel – kategori av bilder, video eller lyd på Commons
Ragnvald Stavrum

Ragnvald Jakobson Stavrum (født 18. desember 1869 på Skogn, død 27. juli 1951) var en norsk gårdbruker og politiker (B).
Han var sønn av gårdbruker Jakob Peter Stavrum (1811–1898) og Gurianna Tuv (1833–1912). Ragnvald Stavrum ble i 1898 gift med Kari Bjøntegård fra Rendalen. Han var elev ved Sund folkehøgskole 1887–1888, og ble gårdbruker på Bye nordre på Ekne i Skogn herred i 1897. Han var også kirkeverge i Ekne kirke 1921–1924.Stavrum var medlem av Skogn herredsstyre fra 1923 og ordfører 1926–1934.


== Referanser ==
Tommelhypoplasi

Tommelhypoplasi er en rekke medfødte misdannelser i tommelen som varierer helt i fra små feil til mangel på tommelfinger. Det blir kun kalt tommelhypoplasi når bare tommelen er berørt av misdannelse, og i 59 % av tilfellene er tilstanden forbundet med radiell dysplasi (eller radiell klumphånd, radius dysplasi (dysplasi i spolebenet i underarmen), eller radiell mangel i lengderetningen). Radiell dysplasi vil si underutvikling, feilutvikling eller fravær av ben eller bløtt vev på tommelsiden av hånden. I mer enn 50 % av tilfellene er begge hendene berørt, men ellers er det hovedsakelig høyre hånd som blir berørt.
Et foster utvikler partiet fra skulderen til armen seg fra den fjerde uken i svangerskapet, og tommelen blir videreutviklet fra den femte til åttende uken. I disse ukene skjer det noe galt med veksten av tommelen, men den eksakte årsaken til tommelhypoplasi er ennå ikkje kjent. 1 av hver 100 000 levendefødte har tommelhypoplasi. I mer enn 50% av tilfellene er begge hendene er berørt, men ellers er det hovedsakelig høyre hånd som er berørt.
Om lag 86 % av barn med tommelhypoplasi har andre ofte tilknyttede misdannelser. Utviklingen av hånden skjer samtidig som veksten og utviklingen av hjerte- og blodkarsystemet, nervesystemet og det hematopoietiske systemet. Tommelhypoplasi har blitt beskrevet i 30 syndromer hvor de nevnte misdannelsene også har blitt observert. Et syndrom er en kombinasjon av tre eller flere misdannelser, og eksempler på syndromer med en tommelhypoplasi er Holt-Oram syndrom, VACTERL-assosiasjon og TAR-syndrom.
Einar Hustad

Einar Hustad (født 16. juli 1879 i Trondhjem, død 20. juni 1935 i Namsos) var en norsk kjøpmann og ordfører i Namsos.
Han vokste opp i Namsos som sønn av kjøpmann, dampskipsekspeditør og ordfører Carl Hustad og hustru Margrethe Schäffer. Han giftet seg i 1910 med Signe Fredrikke Johansen, datter av kjøpmann Ludvig Johansen (firma L. Johansen) i Namsos. Hennes søster var gift med sorenskriver og ordfører Anton M. Brandtzæg, som ble Einar Hustads svoger.Hustad gikk handelsskole og overtok i 1907 sin fars grossistforretning i Namsos innen byggevarer, kolonialvarer, jernvarer og kortevarer. Han drev også dampskipsekspedisjon. Han hadde mange forretningsinteresser og styreverv, blant annet formann i direksjonen i Namdals Privatbank, formann i forstanderskapet i Namdalens Aktie-Dampskibsselskab, formann i direksjonen i Namdalens Sildoliefabrik og medlem av direksjonen i Namdalens Træsliberi på Lauvsnes.Hustad hadde en rekke offentlige verv, så som medlem av havnestyret og tilsynskomiteen for Namsosbanen. Han var innvalgt i Namsos bystyre på Venstres liste 1914–1921 og 1926–1931, i årene 1920–1922 og 1929–1930 som byens ordfører.


== Referanser ==
Ráisduottarháldi

Ráisduottarháldi (nordsamisk, kvensk: Raisin Haltii) er et fjell på grensa mellom Nordreisa og Kåfjord kommuner i Troms og Finnmark fylke. En del av fjellet ligger også i Finland, men toppen ligger på norsk side en drøy kilometer fra riksrøys 304. Toppen er det høyeste punktet i Nordreisa kommune.
Riksrøys 303B som står en halv kilometer fra riksrøys 304, markerer Finlands høyeste punkt, på Háldičohkka.
Det samiske navnet betyr «Reisaviddas hellige fjell». Det kvenske navnet betyr omtrent det samme; ordet haltii kommer av haltia 'skytsånd; overnaturlig el. underjordisk vesen'.


== Se også ==
Háldičohkka


== Fotnoter ==


== Referanser ==


== Eksterne lenker ==
«Raisduottarhaldi, 1361m». Westcoastpeaks. 10. august 2002. Besøkt 23. august 2015.
Ormholet

Ormholet er et kort sund på Svalbard som skiller Kükenthaløya og Barentsøya. Det er den sørligste av to passasjer mellom Barentsøya og Spitsbergen med Kükenthaløya liggende som en kork midt i mellom.
De to passasjene, Ormholet og Heleysundet, er de to eneste forbindelsene mellom den indre delen av Storfjorden, Ginevrabotnen, og Olgastretet. Området preges av sterke tidevannsstrømmer, som er rapportert målt opp mot ti knop (18 kilometer i timen) på grunn av de store vannmassene som passerer gjennom de smale sundene.
I østenden av Ormholet ligger den mindre Alekseevøya, samt Ormholmane og noen mindre ubenevnte skjær. Sundet er ikke farbart for større skip.


== Se også ==
Søraust-Svalbard naturreservat


== Referanser ==